*Par iepirkuma procedūras*

## *“Ventilācijas, kondicionēšanas sistēmu apkope un remonts”*

*(ID Nr.RS/2022/61) nolikuma prasībām*

Rīgas pašvaldības sabiedrības ar ierobežotu atbildību “Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**1.jautājums:**

Iepirkumā pie iekārtu grupas 2.1. un 2.2. ir prasība norādīt cenu par “*Ventilācijas kanālu tehniskā stāvokļa pārbaude un tīrīšana saskaņa ar MK238, ievērojot punktu 91., 92., 93.* *(tajā skaitā rezerves daļu un filtru cenas)*”.

Šajā sakarā, lūdzu katrā adresē norādiet kanālu garumus un diametrus, ja ir iespējams, lūdzu pievienojiet plānus.

**Atbilde:**

Pasūtītāja rīcībā nav precīza informācija, līdz ar to pirms piedāvājuma iesniegšanas visiem pretendentiem obligāti ir jāveic iekārtu apskati, lai objektīvi novērtētu pakalpojuma apjomu.

**2.jautājums:**

Tehniskās specifikācijas pielikumā Nr.4 visu veicamo darbu izmaksās, jābūt ietvertam veicamo darbu, nepieciešamo materiālu (tajā skaitā rezerves daļu un filtru cenas), ka arī transporta un pacelšanas aprīkojuma izmaksām. Vai ir iespējams saņemt informāciju par filtru izmēriem un klasēm?

**Atbilde:**

Informāciju par filtriem var pieprasīt pie iekārtu ražotāju oficiālajiem pārstāvjiem. Tehniskajā ​​specifikācijā ir norādīti iekārtu nosaukumi. Iespējams meklēt, izmantojot interneta resursus.

**3.jautājums:**

Iepirkumā ir jānorāda Cena EUR bez PVN par vienas apkopes vienu darba vienību. Jautājums, viena “darba vienība” ir jānorāda cena par vienas iekārtas apkopi?

**Atbilde:**

Finanšu piedāvājuma pielikumā A jānorāda cena par katru apkopes darba veidu (darba vienību) atsevišķi un kopējā cena par vienas iekārtas apkopi.

**4.jautājums:**

Nolikumā pie pieredzes ir prasība, ka pretendenta rīcībā jābūt vismaz 2 (diviem) speciālisti ar vismaz 2 (divu) gadu pieredzi krāsošanas kameras ventilācijas ar kopējo gaisa apmaiņu ne mazāk kā 150 000 m3/st apkopes un remonta darbu veikšanā. Vai pretendents var iesniegt pieredzi par krāsošanas kameras ventilācijas ar kopējo gaisa apmaiņu, kas būtu mazāka par 150 000 m3/st? Šī prasība ir konkurences ierobežojošs faktors, jo pēc būtības 50 000 vai 100 000 m3/st. nemainās darba īpašība, bet gan darba apjoms.

**Atbilde:**

Pretendenta speciālistu pieredzes prasība ir atbilstoša Pasūtītāja iekārtu, kuru apkope un remonts būs jāveic iepirkuma līguma ietvaros, specifikācijai. Līdz ar to atlases prasība atbilst Sabiedrisko pakalpojumu sniedzēju iepirkumu likuma 53.panta trešajā daļā nostiprinātajam principam, ka pasūtītājs var izvirzīt prasības atbilstoši konkrētā pakalpojuma raksturam. Ņemot vērā minēto, Pasūtītājs neplāno grozīt atlases prasības.

Iepirkumu komisijas priekšsēdētāja Karīna Meiberga